 Ṣàkópọ àpilẹkọ náà:  CNN Ọsẹ mẹfà sẹyìn ni Omar gba ìpè tẹlifóònù kan látọdọ ọrẹ rẹ àti ọmọ iléèwé ẹlẹgbẹ rẹ. Nígbà tí mò ń kọ àròkọ kan nínú yàrá mi, ọrẹ mi kan pè mí látinú bọọsì. Ó ní àwọn ọlọpàá ló ń yìnbọn pa wọn, Omar ṣàlàyé. Kò sì tíì gbọ ohunkóhun látọdọ ọrẹ rẹ látìgbà yẹn. Omar jẹ akẹkọọ ní iléèwé Raúl Isidro Burgos Rural Teacher Training College ti Ayotzinapa, ní ìpínlẹ Guerrero. Ọrẹ rẹ jẹ ọkan lára àwọn akẹkọọ mẹtàlélógójì tí wọn fipá mú láti dèrò ibẹ ní oṣù Kẹsán ọdún 2014. Bí àwọn ọjọ àti ọsẹ ṣe ń kọjá lọ, àwọn aláṣẹ Mẹsíkò kò lè ṣe nǹkan kan, wọn ò sì mọ ohun tó yẹ kí wọn ṣe. Bí ó tilẹ jẹ pé gbogbo àgbáyé ló ń kọbi ara sí ọràn náà, fún oṣù mélòó kan, wọn kò ṣe ìwádìí tó yẹ lórí gbogbo ẹka ọràn náà, ní pàtàkì àwọn ẹsùn tó ń bani nínú jẹ nípa bí àwọn ọmọ ogun ṣe fọwọ sowọ pọ. Ní January, mo lọ sí ilé ẹkọ gíga Ayotzinapa. Níbẹ, nínú gbọngàn ilé ẹkọ gíga náà, níbi tí àwọn àwòrán ara ògiri tó ṣàpẹẹrẹ àwọn aṣáájú ọtẹ ní Mẹsíkò wà, mo pàdé àwọn ìdílé àwọn akẹkọọ tí wọn sọ nù. Láti oṣù mẹfà sẹyìn, àwọn ìyá, àwọn bàbá, àwọn arábìnrin àti àwọn arákùnrin, àti àwọn ìbátan mìíràn àti àwọn aráàlú, ti ń ṣe ìpolongo láìdáwọ dúró, tí wọn ń béèrè ìdáhùn lọwọ àwọn aláṣẹ nípa ohun tó ṣẹlẹ sí àwọn olólùfẹ wọn. Ìpàdé náà kún fún ìbànújẹ àti ìjákulẹ; omijé ìbànújẹ àti ìjákulẹ ló ń dà lójú àwọn èèyàn. Àwọn ìyá àti bàbá sọrọ nípa bí wọn ṣe ń ka ìṣẹjú àáyá tí wọn ti rí àwọn ọmọ wọn kẹyìn, wọn sì fi ìjákulẹ hàn nípa bí àwọn aláṣẹ àti ilé iṣẹ ìròyìn ṣe ń fi àwọn àti àwọn ọmọkùnrin wọn hàn gẹgẹ bí àwọn tó ń dá wàhálà sílẹ. Àwọn èèyàn tí wọn ti gbé nínú ipò òṣì ni wọn, tí ìjọba ti pa àwọn aráàlú wọn tì látọjọ táláyé ti dáyé; fún ọpọlọpọ, ọmọkùnrin wọn tó sọnù ni ẹni àkọkọ nínú ìdílé wọn tó lọ síléèwé. Ní báyìí, ọpọlọpọ ìrètí àti àlá ló ti fọ yángá. Mo ti fojú ara mi rí onírúurú àjálù tó ń bá àwọn èèyàn fínra, àmọ kò sí nǹkan tó ń dùn mí tó kéèyàn má mọ ibi tí èèyàn rẹ ọwọn wà. Àwọn oṣù tó ti kọjá yìí ti jẹ èyí tó nira fún àwọn ìdílé wọnyí, àti fún gbogbo àwa tó ń ṣètìlẹyìn fún wọn tí a sì ń bá wọn jà. Àmọ ohun tó ń fa ìṣòro náà ni bí ìjọba orílẹ-èdè Mẹsíkò kò ṣe dáhùn... : Ní oṣù mẹfà sẹyìn, àwọn akẹkọọ mẹtàlélógójì láti ilé-ẹkọ gíga Ayotzinapa ní Mexico ti sọnù. Erika Guevara Rosas: O jẹ ohun ti o buruju pe awọn alaṣẹ Mexico ko ti ri wọn. 